Nos frater Hugo, divina miseratione Lingonensis ecclesie minister humilis, notum facimus universis presentes litteras inspecturis quod dominus Henricus de Vilers miles, in presentia nostra constitutus, recognovit se dedisse in elemosinam, laude et assensu uxoris sue Elisabez et liberorum suorum videlicet Milonis, Symonis clerici, Droconis, Deo et ecclesie de Vabeum quicquid juris habebat apud Orges de casura domine Amelot sororie sue tam in redditibus quam in pratis et terris et rebus aliis, exceptis hominibus et hereditariis eorumdem, et excepta justicia. Promisit etiam eidem ecclesie se super predicta elemosina adversus omnes legitimam ferre garantiam. Si autem contigerit quod jam dicta ecclesia jam dictam elemosinam pignorare vel vendere voluerit, prefati heredes pro tanto precio quanto haberent alii si voluerint rehahebunt. In cujus rei testimonium presentes litteras, ad petitionem utriusque partis, sigilli nostri duximus roborandas. Actum anno gratie M° CC° XL° quinto, mense januario.